ORDE do 19 de xaneiro de 2022 de aprobación definitiva da modificación puntual sétima das normas subsidiarias de planeamento municipais de Bergondo (A Coruña), para corrección de erros materiais.
Consellería de Medio Ambiente, Territorio e Vivenda — III. Outras disposicións — 14/03/2022

O Concello de Bergondo remite a modificación puntual referida para os efectos previstos no artigo 60.14 e seguintes da Lei 2/2016, do solo de Galicia (LSG), e co artigo 144.14 e seguintes do seu regulamento, aprobado polo Decreto 143/2016 (RLSG).
Analizada a documentación achegada e vista a proposta literal que eleva a Dirección Xeral de Ordenación do Territorio e Urbanismo, resulta:
I. Antecedentes.
1. O Concello de Bergondo dispón dunhas normas subsidiarias de planeamento municipal aprobadas definitivamente pola Comisión Provincial de Urbanismo da Coruña o 28 de outubro de 1992 (texto refundido do 2 de decembro).
2. O arquitecto municipal emitiu un informe sobre a documentación ambiental o 3 de novembro de 2016.
3. A Dirección Xeral de Ordenación do Territorio e Urbanismo (DXOTU) emitiu, o 18 de xaneiro de 2017, informe de contestación no trámite de consultas previsto no artigo 60.4 da LSG.
4. A Dirección Xeral de Calidade Ambiental e Cambio Climático formulou o informe ambiental estratéxico con data do 1 de febreiro de 2017 (
Diario Oficial de Galicia
do 23 de febreiro) resolvendo non someter a modificación a avaliación ambiental estratéxica ordinaria. No marco das consultas, contestaron:
a) Instituto de Estudos do Territorio: contestación do 10 de xaneiro de 2017, sen impacto significativo.
b) Servizo de Innovación Tecnolóxica da Acuicultura da Dirección Xeral de Pesca, Acuicultura e Innovación Tecnolóxica: informe do 5 de xaneiro de 2017, con observacións.
c) Servizo de Montes da Consellería de Medio Rural: informe do 2 de decembro de 2016, sen obxeccións.
5. No expediente constan informes do arquitecto municipal do 22 de febreiro de 2017 e 10 de novembro de 2017; e da xurista de urbanismo municipal do 15 de novembro de 2017.
6. O Concello solicitou con carácter previo á aprobación inicial os seguintes informes:
a) Delegación de Patrimonio e Urbanismo Noroeste do Administrador de Infraestruturas Ferroviarias: informe do 28 de novembro de 2017, favorable.
b) Axencia Galega de Infraestruturas: informe do 26 de decembro de 2017 sobre afeccións acústicas, con observacións.
c) Dirección Xeral de Aviación Civil: informe do 29 de decembro de 2017, con observacións.
d) Demarcación de Estradas do Estado en Galicia: informe do 1 de agosto de 2018, favorable.
e) Dirección Xeral de Sustentabilidade da Costa e do Mar: informe do 6 de xuño de 2018, con observacións.
f) Dirección Xeral de Ordenación do Territorio e Urbanismo, en materia de costas: informe do 5 de decembro de 2017, con observacións.
7. Constan informes do arquitecto municipal do 1 de febreiro de 2019 e 6 de febreiro de 2019, con indicacións; e da xurista de urbanismo municipal do 15 de febreiro de 2019, coa conformidade da secretaria e a interventora municipais, en que propón a aprobación inicial.
8. O Concello pleno aprobou inicialmente a modificación en sesión do 28 de febreiro de 2019. Foi sometida a información pública polo prazo de dous meses (La Voz de Galicia do 9 de abril de 2019 e
Diario Oficial de Galicia
do 9 de abril) sen que se presentasen alegacións segundo o informe do 27 de agosto de 2019.
9. No que afecta aos informes sectoriais autonómicos e audiencia aos concellos limítrofes (artigo 60.7 da LSG), a DXOTU emitiu informe sobre o resultado o 20 de xaneiro de 2020. Foron emitidos:
• Axencia Galega de Infraestruturas: informe do 21 de xuño de 2019, favorable.
• Dirección Xeral de Patrimonio Cultural: informe do 13 de setembro de 2019, favorable.
• Consellería de Economía, Emprego e Industria: informe do 25 de xuño de 2019, sobre os dereitos mineiros.
• Instituto de Estudos do Territorio: informe do 1 de agosto de 2019, sen obxeccións.
a) Foron solicitados informes á: Dirección Xeral de Patrimonio Natural, Dirección Xeral de Calidade Ambiental e Cambio Climático, Dirección Xeral de Planificación e Ordenación Forestal, Dirección Xeral de Emerxencias e Interior e de Augas de Galicia, que non foron emitidos en prazo.
b) Deuse audiencia aos concellos limítrofes de Abegondo, Betanzos, Cambre, Paderne e Sada. Recibiuse resposta do Concello de Cambre (do 14 de xuño de 2019, sen obxeccións).
10. En materia de informes sectoriais non autonómicos, constan:
a) Área de Fomento da Subdelegación do Goberno na Coruña: informe do 22 de xullo de 2019.
b) Deputación Provincial da Coruña: informe da Xunta de Goberno do 2 de agosto de 2019, favorable.
c) Dirección Xeral de Telecomunicacións e Tecnoloxías da Información do Ministerio de Economía e Empresa: informe do 25 de xuño de 2019, favorable.
d) Dirección Xeral de Política Enerxética e Minas do Ministerio para a Transición Ecolóxica: informe do 17 de xuño de 2019, con observacións.
11. A Dirección Xeral de Patrimonio Natural emitiu un informe o 10 de febreiro de 2020, con observacións.
12. O arquitecto e a xurista de urbanismo municipais emitiron o 16 de abril de 2020 e o 17 de abril de 2020 cadanseus informes sobre os informes emitidos.
13. O arquitecto municipal emitiu o 30 de xuño de 2020 informe sobre o proxecto de modificación con data de xuño de 2020, favorable. A xurista de urbanismo municipal emitiu o 13 de xuño de 2020, coa conformidade da secretaria e a interventora municipais, informe xurídico sobre a modificación e a súa tramitación.
14. A modificación foi aprobada provisionalmente polo Concello en pleno do 30 de xuño de 2020.
15. A redactora presentou un documento de aprobación provisional con data de novembro de 2020 (asinado o 16 de novembro) e un novo informe da mesma data sobre o período de información pública.
16. A xurista municipal de urbanismo e o arquitecto municipal, coa conformidade da secretaria e da interventora municipais, emitiron un informe conxunto o 17 de novembro de 2020, favorable ao novo documento achegado para a adaptación ás normas técnicas de planeamento.
17. O Concello pleno, en sesión do 26 de novembro de 2020, aprobou a adaptación formal ás normas técnicas de planeamento do proxecto de modificación.
18. O Concello remitiu o expediente á Xunta de Galicia o 11 de decembro de 2020. O Servizo de Urbanismo da Coruña requiriu a emenda de deficiencias o 30 de decembro de 2020. O Concello remitiu, o 26 de outubro de 2021, certificados dos acordos plenarios do 30 de xullo de 2020 de aprobación provisional da modificación puntual; e do 26 de novembro de 2020, da súa adaptación ás normas técnicas de planeamento.
a) Informes do arquitecto municipal do 10 de xaneiro de 2021 e 11 de xaneiro de 2021, sobre o cumprimento dos informes da Dirección Xeral de Sustentabilidade da Costa e do Mar (6 de xuño de 2018) e da Dirección Xeral de Ordenación do Territorio e Urbanismo (5 de decembro de 2017) en materia de costas.
b) Informe da Dirección Xeral de Ordenación do Territorio e Urbanismo do 15 de xaneiro de 2021, favorable en materia de costas.
c) Informe da Dirección Xeral da Costa e do Mar do 2 de marzo de 2021, favorable.
d) Informe do arquitecto municipal do 4 de maio de 2021, sobre o contido da modificación.
e) Informe xurídico municipal do 20 de outubro de 2021, sobre o requirimento efectuado.
II. Obxecto e descrición do proxecto.
1. A modificación puntual ten por obxecto realizar os cambios pertinentes das normas subsidiarias de planeamento para corrixir unha serie de erros materiais detectados na revisión das normas subsidiarias que dificultan a aplicación de determinados artigos.
2. A modificación afecta os artigos 5, 50, 51, 54, 59, 60, 64, 85 e 103 da normativa (no borrador prevíase a modificación tamén do artigo 108, pero foi eliminada), así como unha corrección, que non figuraba no borrador, do plano O.2 Sistema de núcleos de poboación, en que se corrixe a clase de solo que corresponde á parte nordés do núcleo de Gandarío, que pasa de solo non urbanizable (en núcleo rural) a solo urbano (en núcleo rural) como o resto do núcleo de Gandarío.
III. Análise e consideracións.
1. Razóns de interese público (artigo 83.1 e concordantes da LSG).
A eliminación de incoherencias e erros no texto normativo do planeamento pode ser conceptuada como de interese público para os efectos da formulación dunha modificación do plan xeral.
2. Cómpre corrixir o artigo 11 da normativa da modificación, que dá nova redacción ao artigo 59 da normativa, que contén por erro a referencia ao artigo 54 da normativa no canto de ao artigo 59.
A competencia para resolver a aprobación definitiva do planeamento xeral corresponde á conselleira de Medio Ambiente, Territorio e Vivenda, de conformidade co disposto nos artigos 60.16, 61.1, 83.5 da LSG e nos artigos 146.1 e 200.5 do RLSG, en relación co Decreto 42/2019, do 28 de marzo, polo que se establece a estrutura orgánica da consellería.
IV. Resolución.
En consecuencia, e visto o que antecede,
1. Outorgar a aprobación definitiva á modificación puntual número 7 das normas subsidiarias de planeamento do Concello de Bergondo, de corrección de erros materiais, con suxeición á observación formulada no punto III.2 anterior.
2. De conformidade co artigo 88 da Lei 2/2016, do 10 de febreiro, do solo de Galicia, e artigo 212.1 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, a Dirección Xeral de Ordenación do Territorio e Urbanismo inscribirá de oficio a modificación puntual no Rexistro de Planeamento Urbanístico de Galicia.
3. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia, e 70 da Lei 7/1985, do 2 de abril, reguladora das bases de réxime local, o Concello deberá publicar no BOP a normativa e as ordenanzas da modificación aprobada definitivamente, unha vez inscrita no Rexistro de Planeamento Urbanístico.
4. Notifíquese esta orde ao Concello.
5. Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de xaneiro de 2022